ITD คว้างานจัดหา-ติดตั้งระบบอาณัติสัญญาณ สถานีโยทะกา “รฟท.”
ITD คว้างานจัดหา-ติดตั้งระบบอาณัติสัญญาณ สถานีโยทะกา "รฟท."
23 ก.ย. 2563

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า วันนี้ (21 ก.ย.63) บริษัทฯได้ร่วมลงนามในสัญญาก่อสร้างกับการรถไฟแห่งประเทศไทย (รฟท.) ในนาม ITD –LSE Consortium ซึ่งประกอบด้วย ITD กับ LS Electric Co., Ltd. เพื่อดำเนินการก่อสร้างโครงการจัดหาและติดตั้งระบบอาณัติสัญญาณ เส้นทางสายตะวันออก ช่วงสถานีโยทะกา (รวมงานเชื่อมต่อระบบทางสะดวกสถานีคลองสิบเก้า) ถึงสถานีอรัญประเทศและสถานีคลองลึกตามโครงการปรับปรุงระบบอาณัติสัญญาณไฟสีทั่วประเทศ ลักษณะงานคือจัดหาและติดตั้งระบบอาณัตสัญญาณและโทรคมนาคมสำหรับรถไฟทางคู่ มูลค่างาน 667,200,000 บาท (รวมภาษีมูลค่าเพิ่ม) ระยะเวลาก่อสร้าง 20 เดือน